  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 27-тӥ оштолэзе Россиын «Вормон диктант» акция витетӥзэ ортчиз. Быдӟым Атыкай ож сярысь тодон-валанъёссэ Удмуртилэн тӧроез Александро Бречалов но эскериз. Со сярысь элькун тӧролэн но кивалтэтлэн пресс-службаез ивортӥз. Улосвыллэн кивалтӥсез диктантэз Можгаысь генерал-полковник С. А. Маев нимо 10 номеро школаын кадетъёсын но юнармеецъёсын ӵош гожтӥз. « Ужрадлэн валтӥсь ужпумез шонер валэктонъёс сётон бордын гинэ ӧвӧл. Геройёслэсь подвигъёссэс тодын возёно, со сярысь выжыысь выжые верано. Со али тужгес но асдыръем ужпум луэ, куке тросэзлэн историез воштэмзы потэ, Быдӟым Атыкай ожын соизлэсь яке таизлэсь кунлэсь ватсэтсэс тупатӥсьёс сюро. Туэ ми быдэс элькунэн Вормон диктантэз витетӥзэ гожтӥськомы ни. Таӵе бадӟым патриотической акциос адямиослы шонерзэ валэктыны но историмес утьыны юртто » Александр Бречалов, Удмуртилэн тӧроез Диктантэз гожтон понна элькунын 280-лэсь трос интыос радъязы. Нырысьсэ ужез студент отрядъёслэн «СО.Здание» юртазы, М. Т. Калашников нимо музейын, Ижкарысь адӟон питранлэн кабинаяз, Собороной мечетьын быдэстыны луэ вал.  Нош Ижкарын Мерлыко юрттэтъя штабын ужрадэ Людмила Климович пыриськиз, со Ленинградын блокада дыръя улӥз. Ож кутскыку солы куинь арес гинэ вал, нылпи садэ ветлэ вал. Озьы ке но, нылпилэн йырсазез со вакыт сярысь тодэ ваёнъёсты возиз. « Мон пичи ке но вал, Ленинградын блокада дыръя улэммы тодам кылӥз. Сиренаослэн кесяськемзы, бобма пуштэм но пиала пилиськем куараос. Асьме нылпиосмы медам адӟе но шӧдэ сое, мае ми, ожысь ветеранъёс тодӥськомы. Котькуд адямилэн, солдатлэн выжыезлэн долгез – Быдӟым Атыкай ожысь геройёслэсь подвигъёссэс тодыны, со сярысь нылпиослы вераны » Людмила Климович, котыртэм Ленинградын улӥсь Тодэ вайытом, «Вормон диктант» акция 2019-тӥ арысен ортчытӥське. Кылем арын Удмуртиын 273 площадкаос радъямын вал, ужрадэ 7 сюрслэсь трос адями пыриськиз. Тегъёс: БыдӟымАтыкайож история Удмуртия АлександрБречалов  